stanford-oval/wikipedia huggingface dataset:
נחל חצור
החי והצומח

בחלקו העליון של הנחל צומח חורש ים-תיכוני מפותח מאוד שבו רוב העצים הם אלון מצוי ואלה ארצישראלית. בין השיחים הרבים המצויים בנחל ובסביבתו, צומחים מינים רבים של פרחים ביניהם סחלבים, חצבים ושפע רקפות וכלניות. בחלק התחתון שבו חוצה הנחל את כביש 90 (כביש ראש פינה–קריית שמונה) יש גבעות רבות שעליהן עצי שיזף מצוי ולבנה רפואי. סמוך למקום בו חוצה הנחל את הכביש פורח באביב אירוס הדור. באותו מקום נובעים גם מעיינות חצור שמסביבם צמחייה עשירה מאוד וסבוכה. במצוקי הנחל מקננים: נשרים, עקב עיטי, עורב שחור ובז אדום.
הערות שוליים

1 2  החברה להגנת הטבע - מסלולים מומלצים - הר אביתר ונחל חצור, באתר www.teva.org.il
↑  mapa.co.il, אתר מפה – צימרים, מסעדות וטיולים מומלצים בישראל, באתר www.mapa.co.il (ארכיון)
↑  שמורת נחל חצור – iNature, באתר inature.info
↑  כל מקום ואתר, משרד הביטחון, כרטא והחברה הישראלית למפות, 1995
| נחלי הגליל |
| --- | --- | --- |
| הגליל העליון | נחל עמוד • נחל עכברה • נחל אביב • נחל גוש חלב • נחל דישון • נחל חצור • נחל יראון • נחל מורן • נחל מחניים • נחל מירון • נחל נריה • נחל צבעון • נחל ראש פינה • נחל רבי ינאי • נחל פשחור • נחל סתר • נחל חנניה • נחל ליבנים • נחל הוזים • נחל שכוי • נחל שמאי • נחל חוקוק • נחל רזים • נחל עצבונית • נחל חלב • נחל עלמון • נחל קציון • נחל ברעם • נחל בן זמרה • נחל מרות • נחל פרוד • נחל עפאים • נחל פקיעין • נחל זבד • נחל זווית • נחל ברתות • נחל חירם • נחל אדמונית • נחל שפנים • נחל זוך • נחל יצהר • נחל אזהב • נחל דלתון • נחל סוד • נחל בר יוחאי • נחל בירנית • נחל משמש • נחל מתת • נחל שרך • נחל בצת • נחל חניתה • נחל נמר • נחל גליל • נחל מצובה • נחל שעל • נחל אשחר • נחל נחת  • נחל יסף • נחל כזיב • נחל מרווה • נחל מירב • נחל אשרת • נחל געתון • נחל ביריה |  |
| הגליל התחתון | נחל אבליים • נחל אדמי • נחל ארבל • נחל גדורה • נחל דנה • נחל השבעה • נחל חילזון • נחל חרוד • נחל יבנאל • נחל ימה • נחל יששכר • נחל כבול • נחל נהלל • נחל נון • נחל ציפורי • נחל צלמון • נחל שונם • נחל שיזפים • נחל שכניה • נחל שרונה • נחל תבור • נחל קנקן • נחל כמון • נחל חזון • נחל שבע • נחל הארי • נחל ממלח • נחל אוזנית • נחל סביונה • נחל נמרים • נחל מזגה • נחל עקב • נחל חמוד • נחל אזנות • נחל קשת  • ואדי אל-חסין • נחל מורסן • נחל נעיאל • נחל סח'נין • נחל שגב • נחל תמרה • נחל חנינה • נחל צוף • נחל עביד • נחל חנה • נחל שזור • נחל יפתחאל • נחל סרגונה • נחל זורעים • נחל שובב • נחל פוריה • נחל חרצית • נחל צידתה • נחל אלות • נחל ברית • נחל תולע • נחל יחמי • נחל גבול • נחל צבאים • נחל זיקה • נחל גבע • נחל נעורה • נחל עכין • נחל רכש • נחל כוכב • נחל סליל • נחל הקוסמת • נחל אוכל • נחל קיש • נחל יזיר • נחל ברק בן אבינעם • נחל קמה • נחל חמוד • נחל עין דור • נחל דבורה • נחל שומר |  |
| אצבע הגליל | נחל דן • נחל שניר • נחל חרמון • נחל עיון • נחל קדש • נחל משגב • נחל השומר • נחל מרגליות • נחל קורן |  |
| הגליל המערבי | נחל בית העמק • נחל בצת • נחל געתון • נחל יחיעם • נחל ינוח • נחל יסף • נחל כזיב • נחל שעל • נחל שרך |  |
| --- | --- |
בקרת זהויות :  NLI: 987007475967005171
נחל סתר

| --- | --- |
אין תמונה חופשית
 מידע כללי
 אורך:  כ־1.5 ק"מ
 גובה מוצא הנהר:  כ־620 מטרים
 קואורדינטות מוצא:  32.9402°N 35.47264°E
 שפך:  נחל עמוד 
 מדינות באגן הניקוז:  ישראל 
  (למפת צפת מוגדלת) נחל סתר(למפת צפת רגילה) נחל סתר(למפת הגליל העליון רגילה) נחל סתר(למפת הגליל העליון מוגדלת) נחל סתר
 
נחל סתר הוא אחד מיובליו של נחל עמוד בגליל העליון. אורכו כקילומטר וחצי.
גאוגרפיה

נחל סתר מתחיל בגובה של כ-620 מטרים מעל פני הים, בין הר מצפה הימים שמצפון למושב אמירים לבין המושב כפר שמאי. הנחל קצר יחסית (קילומטר וחצי) ותלול מאוד בשיפוע ממוצע של 30%.
באזור החיבור של נחל סתר עם נחל עמוד יש מעיין בשם "עין סתר", המעיין שנמצא בין שני מפלים, מתחת לשביל השחור יוצר מניפת טרוורטין שמתחתיה כעין גג טרוורטין של נטיפים ומשקעים מגוונים. המעיין נובע בעיקר בעונת החורף.
לאורך הנחל יש עצי אלון ועצי דולב וכן צמחייה סבוכה ונמוכה.
ישראלים מטיילים בנחל כהכנה לקראת טיולים בהרי האלפים.
הערות שוליים

1 2  הר מצפה הימים | גן המלכים
1 2  מפגש עם נחל סתר | העולם: מדריכי טיולים ומפות, באתר www.haolam.co.il
↑  ספי בן יוסף, עין סתר בנחל עמוד, באתר ynet, 5 בדצמבר 2002
↑  עין סתר בעמוד ענן - המדריך השיתופי לידיעת הארץ, באתר amudanan.co.il
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
| נחלי הגליל |
| --- | --- | --- |
| הגליל העליון | נחל עמוד • נחל עכברה • נחל אביב • נחל גוש חלב • נחל דישון • נחל חצור • נחל יראון • נחל מורן • נחל מחניים • נחל מירון • נחל נריה • נחל צבעון • נחל ראש פינה • נחל רבי ינאי • נחל פשחור • נחל סתר • נחל חנניה • נחל ליבנים • נחל הוזים • נחל שכוי • נחל שמאי • נחל חוקוק • נחל רזים • נחל עצבונית • נחל חלב • נחל עלמון • נחל קציון • נחל ברעם • נחל בן זמרה • נחל מרות • נחל פרוד • נחל עפאים • נחל פקיעין • נחל זבד • נחל זווית • נחל ברתות • נחל חירם • נחל אדמונית • נחל שפנים • נחל זוך • נחל יצהר • נחל אזהב • נחל דלתון • נחל סוד • נחל בר יוחאי • נחל בירנית • נחל משמש • נחל מתת • נחל שרך • נחל בצת • נחל חניתה • נחל נמר • נחל גליל • נחל מצובה • נחל שעל • נחל אשחר • נחל נחת  • נחל יסף • נחל כזיב • נחל מרווה • נחל מירב • נחל אשרת • נחל געתון • נחל ביריה |  |
| הגליל התחתון | נחל אבליים • נחל אדמי • נחל ארבל • נחל גדורה • נחל דנה • נחל השבעה • נחל חילזון • נחל חרוד • נחל יבנאל • נחל ימה • נחל יששכר • נחל כבול • נחל נהלל • נחל נון • נחל ציפורי • נחל צלמון • נחל שונם • נחל שיזפים • נחל שכניה • נחל שרונה • נחל תבור • נחל קנקן • נחל כמון • נחל חזון • נחל שבע • נחל הארי • נחל ממלח • נחל אוזנית • נחל סביונה • נחל נמרים • נחל מזגה • נחל עקב • נחל חמוד • נחל אזנות • נחל קשת  • ואדי אל-חסין • נחל מורסן • נחל נעיאל • נחל סח'נין • נחל שגב • נחל תמרה • נחל חנינה • נחל צוף • נחל עביד • נחל חנה • נחל שזור • נחל יפתחאל • נחל סרגונה • נחל זורעים • נחל שובב • נחל פוריה • נחל חרצית • נחל צידתה • נחל אלות • נחל ברית • נחל תולע • נחל יחמי • נחל גבול • נחל צבאים • נחל זיקה • נחל גבע • נחל נעורה • נחל עכין • נחל רכש • נחל כוכב • נחל סליל • נחל הקוסמת • נחל אוכל • נחל קיש • נחל יזיר • נחל ברק בן אבינעם • נחל קמה • נחל חמוד • נחל עין דור • נחל דבורה • נחל שומר |  |
| אצבע הגליל | נחל דן • נחל שניר • נחל חרמון • נחל עיון • נחל קדש • נחל משגב • נחל השומר • נחל מרגליות • נחל קורן |  |
| הגליל המערבי | נחל בית העמק • נחל בצת • נחל געתון • נחל יחיעם • נחל ינוח • נחל יסף • נחל כזיב • נחל שעל • נחל שרך |  |
מרכז מדעני העתיד

מרכז מדעני העתיד הוא מרכז למחוננים הנתמך על ידי עמותת "קרן מיימונידיס" ועל ידי משרד החינוך.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
המרכז הוקם במטרה להעניק לתלמידות ולתלמידי תיכון מצטיינים ומחוננים אפשרויות העשרה באמצעות תוכניות ייחודיות, חלקן בחינם, ולאורך שנים. המרכז שואף ליצור קהילת בוגרים מומחים בתחומים שונים, שיחזקו את היכולת המקצועית של המדינה. המרכז מציע תוכניות ייחודיות למחוננים, המאפשרות להם להשתלב בעולם האקדמיה והמחקר בעת לימודיהם בתיכון. נכון לשנת 2018 משתתפים בפרויקט כ-950 תלמידי תיכון מכל רחבי ישראל.
בשנת 2017 הפכו נבחרת ישראל במדעים ונבחרת ישראל במתמטיקה חלק מהמיזם. מנכ"ל מרכז מדעני העתיד הוא אלי פריד, משרד החינוך ומרכז מדעני העתיד של קרן מיימונידיס מובילים את הכשרת נבחרות ישראל במדעים להשתתפות באולימפיאדות הבינלאומיות במסגרת מיזם משותף. כל נבחרת מוכשרת במוסד אקדמי שונה.
נבחרות ישראל במדעים

מדינת ישראל שולחת בכל שנה חמש נבחרות תלמידים לאולימפיאדות הבינלאומיות במדעים: ביולוגיה, כימיה, מדעי מחשב, מתמטיקה ופיזיקה. האולימפיאדות הבינלאומיות במדעים לבני נוער (IO’s) מתקיימות בחסות ארגון אונסק"ו, ומטרתן עידוד בני נוער לעיסוק מעמיק ומצטיין בתחומי המדע. הפעילות מזמנת חשיפה לאתגרים ברמה בינלאומית בתחומי המדעים, הקניית כישורי חשיבה ופתרון בעיות מורכבות ברמה גבוהה. בנוסף, הפעילות מאפשרת לתלמידים לפתח מוטיבציה ללימודי מדע, יכולת למידה עצמית, עמידה באתגר בלחץ משמעותי. המסגרת תורמת לפיתוח היכולות והביטחון ומאפשרת להם להיות חלק מקבוצה, נבחרת, ה פועלת יחד להגיע להישגים הטובים ביותר. האולימפיאדות הן מפגש של תלמידים בעלי כישרון יוצא דופן בתחום תוכן מסוים מכל העולם המתחרים בידע תאורטי ומעשי. מדליות זהב, כסף, וארד מוענקות לתלמידים בהתאם לתוצאות שלהם בתחרות, ושקלול התוצאות מהווה את דירוג ישראל בקרב המדינות המתחרות. לאולימפאדות מוזמנים 4–6 התלמידים הטובים ביותר בגיל תיכון מכל אחת מהמדינות המשתתפות.
נבחרות ישראל במדעים > הנבחרות

ביולוגיה - IBO
מתמטיקה - IMO
כימיה - IChO
פיזיקה - IPhO
מדעי המחשב - IOI
תוכניות

מרכז מדעני העתיד מפעיל את התוכניות הבאות:
אודיסיאה (לשעבר מדעני וממציאי העתיד) – תוכנית ללימודים אקדמיים במדעים.
אלפא – תוכנית למחקר בתחומים מדעיים.
אידיאה – תוכנית למחקר בתחומים הומניסטיים.
אולימפיה (בשיתוף עם משרד החינוך) – נבחרות ישראל במדעים.
אסכולה – רשת הבוגרים.
התוכניות מציעות למידה ומחקר בסביבה אקדמית, מפגשים ועבודה משותפת עם חוקרים ואנשי אקדמיה מובילים בתחומם, חשיפה לעולם הידע המדעי העשיר ופעילות חברתית מגוונת.
תוכניות > אודיסיאה (לשעבר מדעני וממציאי העתיד)

תוכנית אודיסיאה מופעלת במסגרת מיזם משותף עם משרד החינוך – האגף לתלמידים מחוננים ומצטיינים ומטה הסייבר הלאומי במשרד ראש הממשלה. התוכנית נבנתה ביוזמה משותפת עם נשיא המדינה לשעבר שמעון פרס ופועלת במרכז מדעני העתיד למחוננים ומצטיינים של קרן מיימונידיס כמיזם משותף עם משרד החינוך-האגף לתלמידים מחוננים ומצטיינים ועם מטה הסייבר הלאומי שבמשרד ראש הממשלה. לתוכנית שותפים נוספים: קרן רש"י, הקרן לירושלים, צ'ק פוינט, סאן דיסק, מלנוקס וכתר פלסטיק. מטרת תוכנית אודיסיאה לאתר צעירים בעלי פוטנציאל לכישרונות מדעיים וטכנולוגיים ולהקנות להם כלים למיצוי יכולותיהם. התוכנית כוללת לימודים אקדמיים בתחומי המדעים לצד עבודה במעבדות מחקר. התוכנית מתקיימת במקביל ללימודים במסגרת החינוך הפורמלי ובמהלך החופשות התלמידים משתתפים בסדנאות ובימים מרוכזים. אודיסיאה היא תוכנית ארצית הפועלת ב-6 מוסדות אקדמיים ונפרסת על פני 4 שנים - מכיתה ט' עד י"ב, ביניהם: אוניברסיטת תל אביב, האוניברסיטה העברית בירושלים, הטכניון - מכון טכנולוגי לישראל, אוניברסיטת בן-גוריון בנגב, המכללה האקדמית תל-חי ואוניברסיטת בר-אילן. התוכנית מסייעת לבוגרי התוכנית להשתלב ביחידות המודיעין והטכנולוגיה של צה"ל או באחד ממסלולי העתודה האקדמית.
תוכניות > אלפא

אלפא היא תוכנית לתלמידים מחוננים בחינוך העל יסודי (בוגרי כיתות ט' או י') המאפשרת למשתתפיה להשתלב בעולם המחקר המדעי העכשווי. התוכנית גובשה במטרה לספק את הצרכים הייחודיים של תלמידים מחוננים תוך כדי העשרת עולם הידע המדעי שלהם, חשיפתם למחקר מדעי ברמה גבוהה והקניית הכישורים הנדרשים לגיבוש מחקר מדעי עצמאי ועבודת מחקר ברמה אקדמית. התפיסה העומדת בבסיס התוכנית היא להציע לתלמידים המחוננים חוויה אינטלקטואלית משמעותית, בשילוב עם פעילות חברתית (כולל תמיכה רגשית) במטרה לאפשר להם להתפתח בו-זמנית בשני כיוונים אלו. במסגרת התוכנית התלמידים מתמודדים עם אתגרים אינטלקטואליים ופעילויות חברתיות עם תלמידים מחוננים מכל רחבי הארץ. במסגרת התוכנית התלמידים כותבים עבודת מחקר. עבודה זו יכולה להמיר בחינת בגרות באחד מהמקצועות המדעיים המוגברים (5 יחידות לימוד), או לעמוד בפני עצמה כמקצוע מוגבר בתעודת הבגרות. תוכנית אלפא פועלת ב-6 מוסדות אקדמיים: אוניברסיטת תל אביב, האוניברסיטה העברית בירושלים, הטכניון, אוניברסיטת בן-גוריון בנגב, אוניברסיטת בר-אילן, מכון ויצמן למדע – באמצעות מכון דוידסון לחינוך מדעי, ואוניברסיטת אריאל בשומרון – לבנות בלבד.
תוכניות > אידיאה

תוכנית אידיאה היא שמטרתה לענות על הצרכים הייחודיים של תלמידים מחוננים שמגלים עניין וסקרנות בתחומי ההומניסטיקה. התוכנית מעניקה חשיפה לעשייה אקדמית-מחקרית במגוון תחומים, התנסות במימוש מיומנויות חקר, קריאה וכתיבה ברמה גבוהה וכתיבת עבודת מחקר בתחום ההומניסטי תוך כדי ליווי אישי של מומחים ומנחים בתחום. התפיסה העומדת בבסיס התוכנית היא להציע לתלמידים המחוננים חוויה אינטלקטואלית משמעותית בשילוב עם תמיכה חברתית ורגשית ומפגש עם תלמידים מחוננים נוספים מכל הארץ (לימוד בקבוצת השווים). במסגרת התוכנית התלמידים כותבים עבודת מחקר שאותה ניתן להמיר ב-5 יחידות בגרות במקצוע שבו נכתבה או לעמוד בפני עצמה כמקצוע מוגבר בתעודת הבגרות. התוכנית היא מיזם משותף של עמותת קרב ליוזמות בחינוך ושל משרד החינוך, האגף לתלמידים מחוננים ומצטיינים ותסובסד במלואה. התוכנית פועלת באוניברסיטת תל אביב ובאוניברסיטה העברית.
הערות שוליים

↑  אלכסנדרה לוקש, בני הנוער שאוהבים לחקור את העבר, באתר ynet, 6 בינואר 2019
↑  היסטוריה, באתר נבחרת ישראל במתמטיקה, ‏2021-01-13
↑  עדי לסקר-עורך ראשי, הישג לתיכון ליאו בק מחיפה באולימפיאדה למדעי המחשב האירופאית » חינוך » חדשות NWS, באתר NWS - חדשות הבמה הפתוחה, ‏2021-06-22
↑  שיא היסטורי לנבחרת ישראל באולימפיאדת המתמטיקה: המקום ה-7 בעולם, באתר הידען, ‏2021-07-24
↑  אלופים ואלופות: 18 מדליות לנבחרות ישראל באולימפיאדיות במדעים לנוער, באתר כאן-תאגיד השידור הישראלי
נח פולברג

| --- | --- |

 לידה:  7 באפריל 1950 (בן 74) סן פרנסיסקו, ארצות הברית 
 לאום:  אמריקאי ישראלי
 מקום לימודים:  אוניברסיטת קליפורניה בברקלי 
 תחום יצירה:  צילום
 פרסים והוקרה:  הפרס הלאומי לספרים יהודיים (1995)
 
נח (ניל) פולברג (נולד ב-7 באפריל 1950) הוא צלם וגלריסט אמריקאי-ישראלי.
ראשית חייו

פולברג נולד בסן פרנסיסקו בשנת 1950. אביו היה ג'וזף פולברג, בעל גלריה מצליחה בסן פרנסיסקו.
בגיל 16, הוזמן נח ללמוד עם אנסל אדמס בסדנת הצילום שהקים אדמס בפארק הלאומי יוסמיטי.
זמן קצר לאחר מכן, בשנת 1967, הוא נרשם ללימודים באוניברסיטת קליפורניה בברקלי, מתוך כוונה להתמקד במדעי הטבע, אך בסופו של דבר עבר ללימודי צילום, בעצתו של ויליאם גארנט – שהפך בזמנו לראש בית הספר לאדריכלות ועיצוב של אוניברסיטת ברקלי (שינה את שמו לבית הספר לעיצוב סביבתי באוניברסיטת קליפורניה בברקלי)
– ותחת הדרכתו של אנסל אדמס.
קריירה בצילום

פולברג עלה לישראל ב-1976, שם החל לצלם סדרת תצלומי צבע של נופי מדבר בדרום הארץ. אלה – יחד עם תמונות שצילם במדבר סיני ובירדן – הופיעו בספרו הראשון, In a Desert Land, שפורסם בהוצאת Abbeville ב-1987 (מהדורה ראשונה). ספרו השני של פולברג, And I Shall Dwell Among Them, מכיל סדרת צילומים שהוזמנו על ידי קרן Aperture, בהם הוא בחן את האדריכלות הפנימית והחיצונית של בתי כנסת היסטוריים ברחבי העולם. הספר יצא לאור על ידי Aperture ב-1995, וזכה ב-National Jewish Book Award באותה שנה.
בשנת 2001 פרסמה הוצאת Aperture את ספרו השלישי של פולברג, "שמים בארץ" (Celestial Nights), סדרת תמונות בשחור-לבן שצילם בשנות התשעים המאוחרות ובתחילת שנות האלפיים, שנוצרו על ידי צירוף דיגיטלי של תשלילים נפרדים של צילומי כוכבים ליליים יחד עם ייצוגים מפורטים של פני האדמה שתחתיהם.
מאוחר יותר עבד פולברג יחד עם לין אריסון, אלמנתו של תד אריסון, על ספרו הרביעי, Travels with Van Gogh and the Impressionists, שפורסם בשנת 2005 בהוצאת Abbeville.
תצלומיו של פולברג נכללים באוספים של כמה מן המוזאונים המובילים בעולם, בהם מוזיאון המטרופוליטן לאמנות בניו-יורק, הספרייה הלאומית של צרפת בפריז, הסמית'סוניאן בוושינגטון הבירה, מוזיאון סן פרנסיסקו לאמנות מודרנית, LACMA, הגלריה לאמנות של אוניברסיטת ייל, מוזיאון תל אביב לאמנות, ומוזיאון ישראל.
הגלריה בירושלים

ב־1998, לאחר מות אביו, העביר פולברג את הגלריה של אביו מסן פרנסיסקו לירושלים, שם היא ממוקמת עד היום.
הערות שוליים

↑  SFGate (1996), OBITUARY - Joseph Folberg: S.F. Photo Gallery Owner, San Francisco Chronicle
↑  San Francisco Examiner Staff (1996), Joe Folberg, 73, owner of famed photo galleries, San Francisco Chronicle
↑  Whiting, Sam (1996), Vision Gallery Closes Up Shop / S.F. photo space folds after owner's death, San Francisco Chronicle
↑  Beck, Mordechai; The Jerusalem Report (2018), NEIL FOLBERG: Photographer - A Jerusalem gallery owner has built an international reputation in his field of art
↑  National Jewish Book Award winners, אורכב מ-המקור ב-2018-11-16, נבדק ב-2018-03-29
↑  Lombardi, D. Dominick; New York Times (2002), ART REVIEWS; Layered Works, Starry Nights and Bygone Days
↑  Metropolitan Museum of Art, Collection
↑  Bibliothéque Nationale, Collection
↑  Smithsonian Collection
↑  San Francisco Museum of Modern Art, Collection
↑  LACMA Collection
↑  Yale University Art Gallery, Collection
↑  Tel Aviv Museum of Art, Collection
↑  Tel Aviv Museum of Art, Collection, desert photos
↑  Israel Museum, Collection
↑  Vision Gallery, אורכב מ-המקור ב-2018-03-22, נבדק ב-2018-03-29
| --- | --- |
בקרת זהויות :  ICIA: 275889  NLI: 987007261117505171  BIBSYS: 90910129  BnF: cb12498589w (data)  GND: 123837634  ISNI: 0000 0000 8402 5723  LCCN: n85346890  NTA: 145648575  PIC: 4663  RKD: 278158  SUDOC: 034205039  ULAN: 500036676  VIAF: 95911014   WorldCat (עם VIAF): 95911014
משפחת קופשיץ

משפחת קופשיץ היא משפחה ירושלמית, שהעמידה מקרבה רבנים. אבי המשפחה היה הרב צבי (הירש) קופשיץ, בן העלייה הרביעית וחניך ישיבות סלובודקה וחברון. המשפחה מיוחסת מצד אם המשפחה, חיה רוחמה קופשיץ, לרב שמואל הלל שינקר מאישי תנועת המוסר.
במשפחה מקובל שלפני נישואיה, פנתה חיה קופשיץ לסבה, הרב יוסף חיים זוננפלד, שהיה אחראי על קופת עזרה לנישואין לזוגות עניים, שיסייע לה ברכישת ביגוד. הרב זוננפלד השיב שבעת שנטל את האחריות לקופה, קיבל על עצמו שלא ליהנות ממנה, הוא או צאצאיו. הוא סבר על פי חז"ל שיש בכך חשש לשחיתות. במקום זאת, בירך אותה באריכות ימים ושבניה יהיו תלמידי חכמים.
ראש המשפחה: הרב צבי (הירש)

הרב צבי (הירש) הכהן קופשיץ (תרנ"ו, 1896 – ו' בתשרי תשל"ו, 1975) נולד בפטריקוב (כיום במחוז הומל שבבלארוס), לישראל אהרן הכהן קאפציץ. למד בישיבת סלובודקה והיה מתלמידי "הסבא מסלובודקה". בשנות מלחמת העולם הראשונה למד בישיבה שהקים הרב יעקב כ"ץ בהומל. בכ' באלול תרפ"ד (1924) עלה עם גרעין תלמידי ישיבת סלובודקה והיה בין ששת התלמידים הראשונים שייסדו את ישיבת חברון בעיר חברון. בשנת תרפ"ז (1927) נישא לחיה רוחמה, בת הרב שמואל הלל שינקר ונכדת הרב זוננפלד. לאחר נישואיהם התגוררו בבתי מחסה שבעיר העתיקה ולאחר מלחמת העצמאות עברו לבתי ברוידא. גם לאחר נישואיו שמר על קשר קרוב עם ישיבת חברון.
בסוף שנות ה-20 מינהו הרב זוננפלד כר"מ בבית היתומים דיסקין, על פי הצעת ראש ישיבת חברון הרב משה מרדכי אפשטיין. הרב זוננפלד הקפיד שלא למנות קרובי משפחה, ולכן בתחילה לא סיפר לו הרב אפשטיין במי המדובר ורק לאחר שתיאר את מעלותיו והתאמתו לתפקיד גילה לו את שמו. הרב זוננפלד חרג ממנהגו ומינהו לתפקיד, והוא שימש בו עשרות שנים. בשנות ה-40 הוצע לו על ידי הרב אייזיק שר לכהן כמשגיח בישיבת סלבודקה שהקים בבני ברק, אולם הוא סירב להצעה.
כל בניו למדו בישיבת חברון. למרות שהמשפחה התגוררה בדירת חדר קטנה הקפיד שכל בניו יישנו בבית ולא בפנימיית הישיבה כדי שיוכל להשגיח עליהם מקרוב. בשנות ה-40 התגייסו רבים מצעירי ירושלים החרדים לפעילות בארגוני המחתרת היהודיים. הכינוסים שנועדו לגייס את הצעירים נערכו בעיקר בשעות הלילה. בעקבות זאת נהג הרב קופשיץ ללמוד בכל ערב בבית המדרש של ישיבת חברון שבשכונת גאולה, כדי להשגיח על בניו שם.
למרות הצפיפות הרבה בביתו אימץ עם אשתו את בת אחותה, שנפטרה בצעירותה. לימים היא נישאה לרב חיים שאול קרליץ. אימץ יתום נוסף, קרוב משפחתו, שעלה לבדו לישראל. החזון איש שידך את בתו לאה לרב נסים קרליץ.
על מצבתו נכתב: "מסר נפשו לגדל בניו ובנותיו לתורה ויראת שמים מתוך עוני ודוחק גדול בתפילה ובתעניות".
דור שני

הרב אברהם קופשיץ – היה רב שכונת נוה צבי בירושלים ור"מ בישיבת טשעבין ירושלים. חתנו של הרב חיים שרגא פייבל פרנק.
הרב ישראל אהרן קופשיץ – היה ר"מ בישיבת תורה אור ורב בשכונת סנהדריה בירושלים
לאה - אשת הרב ניסים קרליץ
הרב יוסף חיים קופשיץ - מראשי ישיבת פורת יוסף, חבר הוועדה הרוחנית של העיתון יתד נאמן וראש הוועדה הרוחנית של סמינר בנות אלישבע.
עטקה הינדה - אשת הרב מרדכי יודלביץ, בנו של הרב שמואל אהרן יודלביץ ונכד הרב אריה לוין
הרב משה פנחס קופשיץ (– י"ח באייר תשס"ד, 2004), רב "חניכי הישיבות" שכונת רוממה ומראשי ישיבת קול יעקב. משיעוריו יצא הספר "זיכרון תורת משה",
רחל - אשת הרב רפאל דב ברלין ר"מ בישיבת ראשית חכמה ירושלים
הרב יעקב זאב קופשיץ - ר״מ בישיבת אור אלחנן בירושלים
הרב נתן קופשיץ – רב הקריה החרדית בבית שמש ודיין בבד"צ העדה החרדית בירושלים
שרה - אשת הרב אברהם דב (בער) ליטמנוביץ, מו"ץ בעדה החרדית ומרבני ועד הכשרות של העדה החרדית. הוא תלמידו של הרב מאיר ברנדסדורפר, ופסיקותיו מקובלת על חוג בריסק המחמיר.
דור שלישי

הרב נחום יברוב, חתנו של הרב אברהם קופשיץ. רב בשכונת עזרת תורה, מחבר סדרת הספרים "דברי סופרים" על נושאים הלכתיים רבים. מרבני השחיטה בבד"צ שארית ישראל.
הרב אליהו שוב, חתנו של הרב אברהם קופשיץ. מראשי ישיבת אהבת תורה במודיעין עילית.
הרב משה כהן, חתנו של הרב אברהם קופשיץ. מראשי ישיבת מאה שערים.
הרב יצחק כהנא, חתנו של הרב אברהם קופשיץ. ראש ישיבת כנסת מרדכי במודיעין עילית.
הרב יצחק זילברמן, חתנו של הרב אברהם קופשיץ. רב קהילת חניכי הישיבות בשכונת נווה יעקב בירושלים.
נכדתו לאה פישר, בתו של הרב ישראל אהרן. היא רעייתו של הרב יהודה פישר פוסק וחבר הבד"ץ של העדה החרדית.
הרב נפתלי קופשיץ, בנו של הרב משה פנחס. ולאחר פטירת אביו ממלא את מקומו ברבנות הקהילה ברוממה. בנוסף מכהן כראש ישיבת דעת משה. וכר"מ בישיבת בית מדרש עליון בבני ברק. היה מרבני כולל "אור יצחק" ביהוד. משיעוריו בקהילתו ובישיבת בית מדרש עליון יצאו הספרים "מעדני כהן" (9 חלקים), "שיעורי בבא קמא וסנהדרין", "מצהלות חתנים", "שפתי כהן".
הרב שמריהו יוסף ברמן, חתנו של הרב משה פנחס קופשיץ, מראשי ישיבת "דברי מרדכי" ומחבר סדרת הספרים "ברכת שי" על רבות ממסכתות הש"ס. בנו של הרב מרדכי שלמה ברמן ראש ישיבת פוניבז' ונכדו של "הסטייפלר".
הרב אליעזר טורק, חתנם של עטקה הינדה והרב מרדכי יודלביץ', ר"מ בישיבת קמניץ הקטנה, רב קהילת "פרושים" באחוזת ברכפלד ודרשן.
הרבנית ציפורה רוזנברג (ה'תשי"ג - ה'תשנ"ח) - בתם של לאה והרב ניסים קרליץ, אשתו הראשונה של הרב שריאל רוזנברג. סופרת ילדים וגננת.
דור רביעי

הרב צבי פסח דנציגר ר"מ בישיבת אדרת אליהו
הרב חיים פרץ ברמן ר"מ בישיבת פונוביז'
לקריאה נוספת

ושם אשה גדולה - בית קופשיץ (עמ' 21–33), תשס"ד
הערות שוליים

↑  תולדות בניו ובנותיו של הגה"צ רבי שמואל הלל שינקר בתוך: זיכרון מאיר, בני ברק, תשס"א, עמ' 155.
↑  להבדיל מפיוטרקוב שבפולין
↑  ברוך דיין האמת: הגאון רבי ישראל אהרן קופשיץ זצ"ל באתר: בחדרי חרדים, https://www.bhol.co.il/news/1094298
הפיגוע בנתניה (מרץ 2001)

| חלק מהאינתיפאדה השנייה |
| --- | --- |

 תאריך:  4 במרץ 2001
 מקום:  נתניה, ישראל
 קואורדינטות:  32°19′41″N 34°51′32″E﻿ / ﻿32.32805556°N 34.85888889°E﻿ / 32.32805556; 34.85888889
 סוג:  פיגוע התאבדות
 נשק:  חגורת נפץ
 הרוגים:  3
 פצועים:  60
 מבצע:  חמאס חמאס
 he
 
הפיגוע בנתניה היה פיגוע התאבדות שביצע מחבל פלסטיני ב־4 במרץ 2001, בצומת הרחובות הרצל ושוהם בנתניה. שלושה בני אדם נרצחו בפיגוע ולמעלה מ־60 נפצעו. היה זה פיגוע ההתאבדות הראשון באינתיפאדה השנייה בו נרצחו ישראלים.
אנשי מז"פ בזירת הפיגוע
הפיגוע

ב-4 במרץ 2001, ביום ראשון מעט לפני השעה 9 בבוקר, מחבל מתאבד עם חגורת נפץ שהוחבאה מתחת לבגדיו פוצץ עצמו במרכז צומת סואן בין הרחובות ההומים הרצל ושוהם שבנתניה. מהפיצוץ נרצחו 3 אזרחים ישראלים ובהם נפתלי דין, ראש המועצה הראשון של תל מונד ואחייניתו, ונפצעו 60 אנשים. ארגון  חמאס לקח אחריות על הפיגוע, והכריז כי פלסטיני בן 23 בשם אחמד עליאן, תושב יהודה ושומרון, הוא שביצע את הפיגוע.
ראו גם

פיגועי התאבדות בישראל
נחל חצץ

| --- | --- |

 מידע כללי
 שפך:  נחל הרועה 
 מדינות באגן הניקוז:  ישראל 
  (למפת צפון הנגב מוגדלת) נחל חצץ(למפת צפון הנגב רגילה) נחל חצץ(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל חצץ(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל חצץ
 
נחל חצץ הוא נחל קצר בצפון הנגב, אשר שפיעתו בעת עונת הגשמים יורדת מרכס חתירה לכיוון מערב, לעבר נחל הרועה.
תוואי הנחל

תחילתו של הנחל בכמה ערוצים היורדים מגב רכס חתירה ומתרכזים לערוץ אחד. בחלקו העליון מתחתר בסלעי גיר אשר מתוארך לגיל הטורון, אך במקום מתרכזים ערוציו של הנחל הוא מתחתר בין סלעי קרטון וצור אשר גילם מתוארך לגיל וצור מגיל תקופת הסנון.
צמחיית הנחל וסביבתו

על שתי גדות ערוצו של הנחל ניתן לחזות במדרגות חקלאיות, ובאפיקו מתרכזת צמחייה. בקרבת הנחל גדלים צמחים נדירים וביובלו הדרומי צומחים נרקיסים בעונה.
בין היתר ניתן לחזות בשיחי קרקש צהוב. בהמשך בגדתו הצפונית של הנחל ניתן לראות ארבעה בורות מים, אשר אחד מהם והגדול שבהם חצוב כחדר תת-קרקעי, עם קירות תומכים בסלעי הקרטון. בחורף המאגרים מלאים במים. מערכת חקלאית קדומה נמצאה באזור שפכו של הנחל. והם מתוארכים לתקופה הביזנטית.
צמחיית הנחל וסביבתו > חורבת חצצה

שרידי החורבה ממוקמים במפגש הנחל עם נחל הרועה קיים מבנה צפונית-מזרחית לקיבוץ שדה בוקר. מבנה הכולל כמה חדרים אשר אחד מהם מרוצף. המבנה מחולק לשני אגפים, ובכל אחד חצר פנימית. בחלקו הדרומי של המבנה קיים בור מים. בעת חפירה אריכואולוגית שהתקיימה במקום נמצאו חרסים מהתקופה הרומית מזמן שלטונם של הנבטים באזור הנגב.
הערות שוליים

1 2 3  מנחם מרקוס, מדריך ישראל החדש : אנציקלופדיה, מסלולי טיול - כרך 15 : הר הנגב והערבה, ירושלים, כתר, 2001, ע"מ, 106, 162
נרקיסים פורחים בנחל חצץ
משפחת שרבני

הרב יהושע שרבני אבי המשפחה
משפחת שרבני (בכתב ארכאי: שרבאני) היא משפחה רבנית, שמקורה בעיר שהרבאן שבעיראק.
אבי המשפחה

אבי המשפחה היה רבי יהושע שרבני אשר נולד בסביבות אמצע המאה התשע עשרה בעיר שהרבאן, רבי יהושע היגר בצעירותו לבגדד ולמד בבית המדרש בית זילכה אצל רבי שמעון אגסי ואצל רבי אלישע דנגור, שימש את הבן איש חי.
בהמשך חייו נישא למסעודה (הדסה), רבי יהושע עלה לארץ ישראל בסביבות שנת תרנ"ו, בארץ שימש כרב שכונת בקעה וכראש ישיבת המקובלים אמת ושלום.
אחיו הוא רבי ראובן - מקובל, אח נוסף היה רבי דוד שנעלם בהודו, במשפחה היו עוד שלושה בנות: צ'חלה רחל, טובה, נישאה לרב יהודה גבאי מוהל בולט, חביבה, נישאה לדיין הרב יהודה מועלם.
הדור השני

לרבי יהושע נולדו שמונה ילדים משלוש נשים:
מאשתו הראשונה הדסה מסעודה נולדו לו: יצחק – שימש כדיין, יוסף חיים – ר"מ בישיבת פורת יוסף וראש ישיבת אמת ושלום וישועות יעקב, דוד - רבה הראשי של קולומביה, שאול – ר"מ בישיבת פורת יוסף, שמחה – נישאה לבן דודה הרב יצחק מועלם, ועליזה שנישאה לרב יעקב כהן – מלמד ודרשן.
מאשתו השנייה צ'חלה רחל נולד בן בשם שלמה – ר"מ בישיבת פורת יוסף מאשתו השלישית חנה נולד בנו אברהם ניסן.